شەفەق نیوز/ فراکسیۆن پارت دیموکرات کوردستان، ئمڕوو جمعە، راگەیان رەسین ئەرا رێککەفتنیگ سەرەتایی له یەکلاکردنەوەی بەش هەرێم کوردستان لەیاسای بوودجەی گشتی، و هەمیش ئاماژە کرد ک هەفتەی ئایندە بوودە مەوقەی دانگدان لەبان بوودەجەگە.
مەیادە نەجار خانمە نۆێنەر لە فراکسیۆن پارت دیموکرات کوردستان ئەرا ئاژانس شەفەق نیوز وت: بەش هەرێم کوردستان لە یاسای بوودجەگە ١٢،٦٧ لە سەدە، و ئاماژە کرد ک ئی بەشە جوور مووچەیلیگ ئەرا فەرمانەبەرەیل و پێشمەرگە و زیندانە سیاسییەگان و چەودیری کۆمەڵایەتی و خەرجە وەزارەتیەگان چن.
وتیش: شاندە کوردیەگە و فراکسیۆنە سیاسیەگان رەسینە رێککەفتنیگ سەرەتایی ئەرا یەکلاکردنەوەی بەش هەرێم کوردستان لە یاسای بوودجەگە، وەلی گفتوگۆەگان و دانووستانە سیاسییەکان ئەرا یەکلاکردنەوەی باوەتەگە هیمان وەردەوامن.
نەجار وتیش؛ ئیمە چەوەڕی رەسین رەشنووس پڕۆژەی یاسای بوودجەگە ئەرا دەزگای سەرۆکایەتی ئەنجومەن نۆێنەران کەیمن تا لە هەفتەی ئایندە دەنگ لەبان بوودجەگە بیریەێد، وەگورەی ئەوەگ دەسەی دارایی لە پەرلەمان دیاریی کەێد.
